《竹窗兄因猫捕鸡日囚夜纵有诗自怜因次韵》
宋代·陈著

坎止流行不在人，人生只合任天真。
无聊句践能兴越，垂死范雎终相秦。
病足不妨登上衮，颦眉休复效工邻。
竹窗悟得穷通理，虽致狸奴许自新。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。